open-index/open-wikipedia-markdown huggingface dataset:
Slanské Nové Mesto

**Slanské Nové Mesto** (v minulosti *Nové Mesto*, ) je obec na Slovensku v okrese Košice-okolie.

## Polohopis
Slanské Nové Mesto leží v južnej časti Slanských vrchov v nadmorskej výške  Územie má charakter mierne kopcovitého terénu a intravilán obce obmývajú potoky Roňava a Slančík. V okolí obce prevládajú bukovo-dubové lesy a žije tu pestrá skladba flóry a fauny.

## Dejiny
Prvá písomná zmienka o obci pochádza z roku 1332. Predpokladá sa, že obec bola založená na kráľovskej pôde nemeckými kolonistami. Koncom 14. storočia sa dostala do vlastníctva šlachticov Lossonczyovcov a v 16. storočí prešlo do rúk Forgáchovcom. V 17. storočí bolo Slanské Nové Mesto známe výrobou drevených sudov. V 19. storočí zas prevádzkou mlyna a neskôr aj krčmou *Fiálka*, ktorá je dnes v prevádzke pod názvom *Stodola na rázcestí*.

Bývalé Slanské Nové Mesto ležalo v údolí potoka Roňava. Pravdepodobne výpadmi Turkov bolo zničené. Bývalá zničená obec bola väčším mestečkom, o čom svedčí aj miestna farská kronika. V 18. storočí bola obec opätovne založená pod názvom *Uj-Város*, ktorý s malou obmenou *Újváros* vydržal až do roku 1907, keď bol zmenený na *Szaláncújváros*.

V uhorskom geografickom lexikóne z roku 1851 sa obec spomína ako prevažne ruténsko-slovenská (resp. rusínsko-slovenská) so 489 obyvateľmi. Štatistika z roku 1910 vykazovala v Slanskom Novom Meste 531 obyvateľov, z toho bolo 356 Slovákov, 166 Maďarov a 9 Nemcov.

Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období sa používal úradne preložený názov *Nové Mesto*. V roku 1948 došlo k doplneniu názvu obce podľa maďarského vzoru do podoby *Slanské Nové Mesto*.

## Kultúra a zaujímavosti
### Pamiatky
* Gréckokatolícky kostol sv. Ducha, trojloďová neoklasicistická stavba s polygonálnym ukončením presbytéria a vežou tvoriacou súčasť jej hmoty z roku 1868. V roku 1950 bol po poškodení z vojny obnovený. Zariadenie kostola je neoklasicistické, z doby vzniku kostola. Oltárne obrazy sú dielom maliara Vajdu. Veža je ukončená barokovou helmicou.

## Obyvateľstvo
V súčasnosti má obec 473 obyvateľov, z ktorých je takmer 62% rímskokatolíkov, zvyšok tvorí gréckokatolíci, evanjelici a obyvatelia bez, resp. s nezisteným vierovyznaním.

## Školstvo
V obci sídli jedna materská škola.

## Občianska vybavenosť
* Gréckokatolícky chrám svätého Ducha z roku 1868 a rímskokatolícky kostol svätej Anny z roku 1992.

## Osobnosti obce
### Rodáci
* Michal Fedor, predstaviteľ gréckokatolíckej cirkvi na Slovensku. Jeho pamätná tabuľa je umiestnená na priečelí miestneho gréckokatolíckeho chrámu.

## Partnerské obce
Niekoľko obcí susediacich so Slanským Novým Mestom tvorí **Slanský mikroregión** (Blažice, Bohdanovce, Kalša, Nižný Čaj, Nový Salaš, Rákoš, Ruskov, Slančík, Slanec, Slanské Nové Mesto, Slanská Huta a Vyšný Čaj).

## Referencie

## Iné projekty

## Externé odkazy
* 


Kategória:Obce okresu Košice-okolie
Trebejov

**Trebejov** (v minulosti aj *Trebajov*, ) je obec na Slovensku v okrese Košice-okolie.

## Polohopis
Obec leží na ľavom brehu rieky Hornád v juhovýchodnej časti pohoria Čierna hora, v geomorfologickej časti Hornádske predhorie. Prístup do obce zabezpečuje cesta III. triedy cez Kysak (zo severu) alebo Družstevnú pri Hornáde (z juhu), resp. údolím Hornádu vedúca železničná trať Žilina – Košice.

Je vzdialená  severne od Košíc,  južne od Prešova a  východne od Gelnice.

## Kultúra a zaujímavosti
### Pamiatky
* Evanjelický kostol, jednopriestorová modernistická stavba s pravouhlym záverom a predstavanou vežou z 30. rokov 20. storočia. Pôvodne išlo o modlitebňu spolku Modrý kríž, ktorý ju v roku 1949 daroval Evanjelickej cirkvi. Stavba má jednoduchú fasádu, predstavaná veža z roku 1993 má ihlancovú hlemicu. Nachádza sa tu neskororenesančný zvon z roku 1659, pochádzajúci z dnes už zaniknutého kostola. Na fasáde veže je umiestnený reliéf s motívom *Hrad prepevný je pán Boh náš*.

## Referencie

## Iné projekty

## Externé odkazy
* 


Kategória:Obce okresu Košice-okolie
Trsťany

**Trsťany** (v minulosti *Trstenné, Tršťany*, ) je obec na Slovensku v okrese Košice-okolie.

## Kultúra a zaujímavosti
### Opis dediny
V srdci tejto malebnej východoslovenskej dedinky sa nachádza malý park, autobusová zastávka, zvonica opísaná nižšie v sekcii Pamiatky, streetbalové ihrisko, tenisové ihrisko a drevený altánok. V súčasnosti ju tvorí približne 110 domov. V dedine sa nachádza aj cintorín s domom smútku, malé detské ihrisko a malý obchod.

### Pamiatky
* Dedinská zvonica, murovaná stavba na pôdoryse šesťuholníka s dekoratívnou drevenou nadstavbou a ihlancovou helmicou z roku 1934

## Referencie

## Iné projekty

## Externé odkazy
* 


Kategória:Obce okresu Košice-okolie
Svinica (okres Košice-okolie)

**Svinica** () je obec na Slovensku v okrese Košice-okolie. Najvýznamnejšou pamiatkou je románsko-gotický kostol Reformovanej kresťanskej cirkvi pôvodne z polovice 12. storočia.

## Kultúra a zaujímavosti
### Pamiatky
* Reformovaný kostol, jednoloďová Románsko-gotická stavba s polygonálne ukončeným presbytériom a predstavanou vežou z polovice 12. storočia. Stojí na kopci nad obcou ako dominantou okolia. Z obdobia stredoveku sa dochoval ústupkový románsky portál s polkruhovým tympanónom. V poslednej tretine 13. storočia bol kostol prestavaný už s prvkami gotiky. Zaujímavá je archaická empora, ktorá tvorí súčasť podvežia. V tomto období došlo k predĺženiu lode a pristavaniu veže. Úpravy pokračovali aj v 14. storočí kedy bol interiér doplnený o gotické fresky. Ďalšia veľká prestavba sa uskutočnila v 15. storočí v duchu pozdnej gotiky, kedy došlo k zbúraniu románskej apsidy, ktorá bola nahradená polygonálnym presbytériom. Stavba bola obnovovaná v 70. rokoch 20. storočia, kedy sa uskutočnil aj archeologický výskum, ktorý odhalil zaniknuté sídlisko v okolí kostola. Posledná obnova sa uskutočnila v roku 2012.

Svinica kostol 01.jpg|Reformovaný kostol
Svinica kostol 03.jpg
Svinica kostol 10.jpg
Svinica kostol 06.jpg|Polygonálny záver
Svinica kostol 05.jpg
Svinica kostol 11.jpg|Bývalé presbytérium
Svinica kostol 15.jpg|Fresková výmaľba


## Referencie

## Iné projekty

## Externé odkazy
* 
* Apsida.sk- profil románsko-gotického kostola


Kategória:Obce okresu Košice-okolie
Turnianska Nová Ves

**Turnianska Nová Ves** (v minulosti *Turňava, Turňanská Nová Ves*, ) je obec na Slovensku v okrese Košice-okolie. V rokoch 1964 až 1991 bola Turnianska Nová Ves spojená s obcami Chorváty a Hosťovce do obce Nová Bodva.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová pôvodne gotická stavba s pravouhle ukončeným presbytériom a predstavanou vežou z obdobia okolo roku 1328. Barokovo bol upravený v roku 1780, neskôr ešte v druhej polovici 19. storočia. Hlavný oltár a kazateľnica sú neoklasicistické z roku 1901. Bočný oltár sv. Jána Nepomuckého je klasicistický z konca 18. storočia. Organ je z roku 1911. Fasády kostola sú hladké, veža je ukončená ihlancovou helmicou. 

* Reformovaný kostol, jednoloďová tolerančná klasicistická stavba s pravouhlym ukončením presbytéria a predstavanou vežou z roku 1792. Zariadenie pochádza z doby vzniku kostola, nachádza sa tu kazateľnica, lavice a drevená empora od stolára Pála Bedeho. V interiéri je odhalená pamätná tabuľa obetiam prvej svetovej vojny z roku 1932. Z tohto roku pochádza aj harmónium. Veža s ihlancovou helmicou bola pristavaná v polovici 19. storočia. Fasády kostola sú hladké, kostol je ohradený kamenným múrom. 

* Súbor ľudových domov, jednopodlažné troj a päťpriestorové kamenné stavby z prelomu 19. a 20. storočia. Pamiatkovo sú chránené domy číslo 15, 16, 99, 105, 106 a 118. 

## Referencie

## Iné projekty

## Externé odkazy
* 


Kategória:Obce okresu Košice-okolie
Vajkovce

**Vajkovce** (v minulosti aj *Valkovce*, ) sú obec na Slovensku v okrese Košice-okolie.

## Polohopis
### Vodné toky
* Rieka Torysa

## Kultúra a zaujímavosti
### Pamiatky
* Reformovaný kostol, jednoloďová tolerančná klasicistická stavba so segmentovým ukončením presbytéria a predstavanou vežou z rokov 1801-1802. V roku 1901 prešiel úpravami, bola pristavaná veža s ihlancovou helmicou. Interiér je zaklenutý troma poľami pruskej klenby. Zariadenie pochádza z rokov 1901 a 1918. Fasády kostola sú členené lizénami, okná s polkruhovým ukončením majú profilované šambrány s klenákom. Veža je v spodnej časti bosovaná, v horných poschodiach lemovaná kanelovanýi pilastrami a kordónovými rímsami a ukončená korunnou rímsou s terčíkom. 

## Referencie

## Iné projekty

## Externé odkazy
* 


Kategória:Obce okresu Košice-okolie
Veľká Lodina

**Veľká Lodina** () je obec na Slovensku v okrese Košice-okolie.

## Polohopis
Nadmorská výška v strede obce je 258 m. Obec leží na severozápade Slovenského rudohoria, v celku Čierna hora, v nádhernej doline Hornádu, približne 25km severozápadne od Košíc.

## Dejiny
Najstaršia písomná zmienka o obci je z roku 1423, kedy ju kráľ Žigmund dal ako dar šľachticom z Pavloviec. Obec založili pĺtníci a drevorubači, ktorí splavovali drevo po rieke Hornád až do Košíc. Obec vznikla už v prvej polovici 14. storočia a až do roku 1423 bola kráľovským majetkom panstva Sokoľ. V rokoch 1423 až 1429 ju vlastnili šľachtici z Pavloviec, neskôr sa stalo vlastníkom obce mesto Košice.

## Názov
V písomnostiach z 15. – 16. storočia sa vyskytuje pod názvom Ladna, Alsowladna, Naghladna - maďarizované tvary pôvodných slovenských názvov Lodina, Nižná Lodina a Veľká Lodina. 
Základ názvu Lodina je nepochybne odvodený od slova loď.

## Kultúra a zaujímavosti
### Pamiatky
* Rímskokatolícky farský kostol Všetkých svätých, je jednoloďová pôvodne baroková stavba so segmentovo ukončeným presbytériom a vežou tvoriacou súčasť jej hmoty z roku 1667. Úpravou prešiel v rokoch 1740 a 1893, kedy získal neoklasicistickú fasádu po požiari v šesťdesiatych rokoch 19. storočia. V roku 1925 bol kostol reštaurovaný. Interiér je zaklenutý segmentovými a valenými klenbami. Zariadenie je neobarokové a neoklasicistické zo začiatku 20. storočia. Hlavnému oltáru z 19. storočia od Josefa Rifessera dominuje obraz s tématikou všetkých svätých, na bokoch oltára sa nachádzajú sochy sv. Petra a sv. Pavla, v strede oltára je neobarokové tabernákulum. Vo svätyni sa nachádzajú aj dva bočné oltáre od Josefa Rifessera z roku 1908: oltár Božského srdca Ježišovho a oltár Panny Márie. Na strope vo svätyni je nástenná maľba s motívom nanebovstúpenia Pána. V kostole sa nachádza baroková drevená krstiteľnica. Organ je jednomanuálový od firmy Rieger, Opus 2502, z 20. storočia. Lavice sú z roku 1970. Na stene vedľa ambóny sa nachádza barokový obraz zobrazujúci tajomstvá svätého ruženca. Jednotlivé zastavenia krížovej cesty po stranách lode sú farbotlačové reprodukcie. Zachovali sa tu dve polychrómované barokové sochy Ružencovej Panny Márie a sv. Jána Nepomuckého.Fasády kostola sú hladké, veža je členená lizénami a ukončená ihlancovou helmicou. Vo zvonici sa nachádzajú 3 zvony - jeden z r. 1906 a dva z r. 1922 od zvonolejára Alojza Kurbela.

Slovakia15VelkaLodina10.JPG|Kostol Všetkých svätých
Slovakia15VelkaLodina2.JPG
Slovakia15VelkaLodina7.JPG
Veľká Lodina - rímskokatolícky kostol Všetkých svätých, interiér.jpg
Veľká Lodina - rímskokatolícky kostol Všetkých svätých, svätyňa.jpg
Veľká Lodina - rímskokatolícky kostol Všetkých svätých, hlavný oltár.jpg


## Referencie

## Iné projekty

## Externé odkazy
* 


Kategória:Obce okresu Košice-okolie
Veľká Ida

**Veľká Ida** () je obec na Slovensku v okrese Košice-okolie.

## Polohopis
Obec Veľká Ida sa nachádza na východnom Slovensku v Košickej kotline.

### Časti obce
* časť Gomboš ()

### Vodné toky
* potok Ida

## Obyvateľstvo
Podľa sčítania obyvateľov, domov a bytov z roku 2021 žilo vo Veľkej Ide 3 911 obyvateľov, z toho bolo 1 922 mužov, 1989 žien. 

Hustota obyvateľstva (ob./km²): 126,13, priemerný vek obyvateľstva v rokoch je 30,11.

Štátni občania: 3980, cudzinci žijúci v obci 20.

Slobodných ľudí v obci je bolo 2575, ženatý/vydatá 975, rozvedený/rozvedená 164 a vdovcov/vdovy 185.

## Kultúra a zaujímavosti
### Pamiatky
* Čákiovský kaštieľ, dvojpodlažná trojtraktová bloková pôvodne renesančno-baroková stavba s troma vystupujúcimi rizalitmi z roku 1688. Klasicisticky bol upravovaný v rokoch 1800 a 1824. V interiéri sa nachádzajú neskororenesančné krížové klenby. Pred stredný rizalit je predstavaný trojosový stĺpový portikus. Fasády s uzavretými arkádami sú členené lizénami. V súčasnosti tu sídli obecný úrad. 
stred|náhľad
* Rímskokatolícky kostol sv. Martina biskupa, jednoloďová pôvodne gotická stavba s pravouhle ukončeným presbytériom a predstavanou vežou asi zo začiatku 14. storočia. Od druhej polovice 16. storočia do roku 1742 bol kostol protestantský. V nasledujúcom období bol barokovo upravený, došlo aj k novému zaklenutiu lode. Kostol bol znovu upravovaný po požiari v roku 1818. V interiéri sa nachádza výmaľba od V. Smolku z roku 1934. Hlavný oltár je neorenesančný s obrazom sv. Martina od E. Lengyela-Reinfusa. Kazateľnica je neoklasicistická z konca 19. storočia. Fasády kostola sú hladké, okná sú polkruhovo ukončené. Veža má barokovú helmicu s laternou. 

* Reformovaný kostol, jednoloďová tolerančná stavba s pravouhlym ukončením presbytéria a predstavanou vežou z roku 1799. Veža bola pristavaná v roku 1836. V interiéri sa nachádza pár protiľahlých drevených empor. Fasády kostola sú členené lizénovými rámami, okná s polkruhovým ukončením majú jednoduché šambrány. Veža je ukončená ihlancovou helmicou s datovaním 1883. 
* Podľa sčítania obyvateľov, domov a bytov z roku 2021 najpočetnejšie náboženské vyznania sú v obci nasledovné: Rímskokatolícka cirkev - 3138 osôb, Reformovaná kresťanská cirkev - 161 osôb a bez náboženského vyznania bolo v obci 263 osôb.

## Referencie

## Iné projekty

## Externé odkazy
* 
* Priemyselný park Veľká Ida


Kategória:Obce okresu Košice-okolie
Vyšná Hutka

**Vyšná Hutka** (v minulosti *Vyšné Hutky)*  je obec na Slovensku v okrese Košice-okolie. V rokoch 1986 až 1990 bola obec spojená s Nižnou Hutkou do obce Hutky.

## Vodné toky
* Rieka Torysa

## Referencie

## Iné projekty

## Externé odkazy
* 


Kategória:Obce okresu Košice-okolie
Vyšná Kamenica

**Vyšná Kamenica** je obec na Slovensku v okrese Košice-okolie.

## Dejiny
Vyšná Kamenica je v porovnaní s ostatnými susednými dedinami najmladšou obcou. Prvýkrát sa spomína v roku 1420, teda na začiatku 15. storočia. To, že je obcou najmladšou, môžeme, podľa dostupných historických materiálov, vysvetliť snáď tým, že na konci 13. storočia existovala severnejšie od Vyšnej Kamenice dedina Púch. Ležala asi 3 km severne od terajšej obce. Posledná správa o dedine Púch pochádza z roku 1370 a hovorí sa v nej, že je ľudnatou dedinou s 12 usadlosťami. Na rozhraní 14. a 15. storočia sa títo obyvatelia z neznámych dôvodov presťahovali asi 3 km nižšie do údolia Kamenického potoka a založili novú dedinu.

O tejto novo osídlenej dedine sú prvé správy z roku 1420, uvádza sa pod názvom Kemenche a patrila Andrejovi z Budimíra. V portálnom súpise z roku 1427 už vystupuje pod dnešným názvom Vyšná Kamenica v pomaďarčenej podobe Felsow Kemenche. V súpise z roku 1565 sa uvádza, že vo Vyšnej Kamenici žilo 16 sedliakov a 7 želiarov. Mená týchto ľudí boli prevažne slovenského pôvodu, čo dokazuje, že dedina bola v tom čase slovenská. Svedčia o tom aj náboženské pomery. V 16. storočí prijal ľud Lutherovu reformáciu. Veriaci využívali chrám, ktorý bol postavený už v prvej polovici 14. storočia - ranogotická jednoloďová stavba. Táto stavba bola v 16. a 17. storočí rozšírená na západnej strane a celá prestavaná v renesančnom štýle.

V roku 1741 bola v obci založená cirkevná škola pri miestnom cirkevnom zbore evanjelickej cirkvi. Od jej založenia až po rok 1941 pôsobili učitelia tiež ako kantori, čo vyplývalo z ich úväzku.

Podľa súpisu z roku 1828 mala dedina 31 domov a 230 obyvateľov, počas sčítania ľudu v roku 1910 - 337 obyvateľov. V rokoch 1880 - 1910 sa mnoho z nich vysťahovalo. Do roku 1918 patrila obec do Abovskej stolice.

V októbri 1957 bolo založené Jednotné roľnícke družstvo a 12. apríla 1958 bola dedina napojená na elektrickú sieť.

24. augusta 2002 boli do života obce slávnostne uvedené obecné insígnie - erb, vlajka a pečatidlo.

## Kultúra a zaujímavosti
### Pamiatky
* Evanjelický kostol, jednoloďová pôvodne gotická stavba s polygonálnym ukončením presbytéria a predstavanou vežou z prvej polovice 14. storočia. V 16. a 17. storočí bol rozšírený západným smerom, v tomto období vznikla veža so súčasným vstupom. Z pôvodných stredovekých prvkov sa okrem obvodových stien zachovali okná v presbytériu. V interiéri sa zachovali stopy po pôvodných rebrách gotickej klenby. Interiér je plochostropý. Kostol má hladké fasády, okná sú segmentovo ukončené. Veža má ihlancovú helmicu. 

## Referencie

## Iné projekty

## Externé odkazy
* 


Kategória:Obce okresu Košice-okolie
Vyšný Čaj

**Vyšný Čaj** () je obec na Slovensku v okrese Košice-okolie.

## Názov
Podobne, ako je to v prípade susednej obce Nižný Čaj, názov Čaj pochádza zo starého slovanského osobného mena Čavoj, ktoré sa v latinských textoch uvádzalo ako Chaway. V roku 1337 sa Vyšný Čaj uvádza ako Chaway superior a Nižný Čaj ako Chaway inferior. Prechod od znenia Chaway do znenia Čaj (maď. Csáj) bol spôsobený maďarským vplyvom, keďže v obci bola pretrhnutá kontinuita slovanského osídlenia (po osídlení Maďarmi). Hláska "v" zo slovanského slova Čavoj vypadla rovnako ako vypadla napr. pri pomaďarčení názvu mesta Levoča (maď. Lőcse) alebo názvu mesta Revúca (maď. Rőcze). Dedina s názvom Čavoj je aj v okrese Prievidza a existujú aj Čavajovce v Chorvátsku.

## Kultúra a zaujímavosti
### Pamiatky
* Reformovaný kostol, jednoloďová tolerančná stavba s polygonálnym ukončením presbytéria a predstavanou vežou z konca 18. storočia. V druhej polovici 19. storočia bol upravovaný a doplnený o vežu. V interiéri sa nachádza na stred umiestnená kazateľnica a drevená empora. Okná kostola sú polkruhovo ukončené, dekorované šambránami s klenákmi. Veža členená kordónovými rímsami je ukončená ihlancovou helmicou. 

## Občianska vybavenosť

* Rímskokatolícky kostol nanebovzatia Panny Márie z roku 1999, ktorý nahradil pôvodný drevený kostol.

## Referencie

## Iné projekty

## Externé odkazy
* 


Kategória:Obce okresu Košice-okolie
Vyšný Klátov

**Vyšný Klátov** (pôvodne *Vyšný Tejkeš*, ) je obec na Slovensku v okrese Košice-okolie.

## Polohopis
Obec sa nachádza na západ od Košíc, vo vzdialenosti približne .

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová neoklasicistická stavba so segmentovo ukončeným presbytériom a predstavanou vežou z roku 1869. Stojí na mieste staršej stavby, z ktorej sa dochovala iba veža. Interiér je zaklenutý pruskou klenbou. Nachádzajú sa tu historizujúce oltáre s prvkami secesie zo začiatku 20. storočia a neorokokové ramienkové lustre z konca 19. storočia. Fasády kostola sú členené pilastrami, hlavná fasáda je ukončená trojuholníkovým štítom s tympanónom. Okná sú polkruhovo ukončené. Veža s trojuholníkovou korunnou rímsou je ukončená ihlancovou helmicou. 

Vyšný Klátov Farský kostol Najsvätejšej Trojice 1.jpg|Kostol Najsvätejšej Trojice


### Meteorit
28. februára 2010 bol zaznamenaný nad východným Slovenskom pád meteoritiu, ktorého prvé fragmenty sa podarilo nájsť 20. marca 2010 v katastrálnom území obce. Neskôr boli ďalšie fragmenty nájdené západne od Košíc.

## Doprava
Do obce vedie cesta 3. triedy, ktorá smeruje od Nižného Klátova a má od Košíc dĺžku približne . Chodí sem pravidelná SAD linka v každý deň. Do dediny sa dá dostať aj cestou cez Jahodnú.

## Referencie

## Iné projekty

## Externé odkazy
* 
* Cassovia.sk- história obce


Kategória:Obce okresu Košice-okolie
Zádiel

**Zádiel** (v minulosti *Zadiel*, ) je obec na Slovensku v okrese Košice-okolie. V rokoch 1964 až 1990 bol Zádiel súčasťou obce Zádielske Dvorníky.

## Polohopis
Obcou preteká Blatnický potok a v blízkosti obce sa nachádzajú Hrhovské rybníky. Severne od obce sa nachádza krasový kaňon Zádielska tiesňava. Vďaka tejto národnej prírodnej rezervácii je v obci a okolí rozšírená cykloturistika a pešia turistika.

## Kultúra a zaujímavosti
### Pamiatky
* Reformovaný kostol, jednoloďová tolerančná klasicistická stavba s pravouhlym ukončením presbytéria a predstavanou vežou z konca 18. storočia. Stojí na mieste staršej modlitbne. Úpravami prešiel v roku 1906. Interiér je plochostropý. Fasády kostola sú členené lizénami, veža je ukončená ihlancovou helmicou. 

Kostol - panoramio (15).jpg|Reformovaný kostol

## Doprava
Autobusom - Moldava nad Bodvou, smer Zádiel, Hrhov, Jablonov nad. T. Silická Jablonica, alebo vlakom, zastávka Dvorníky - Zádiel.

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Košice-okolie
Zlatá Idka

**Zlatá Idka** (v minulosti *Zlatá Ida*, , ) je obec na Slovensku v okrese Košice-okolie.

## Polohopis
Zlatá Idka sa nachádza 24 km západne od Košíc.

### Časti obce
Obec má 5 časti Huta, Valal, Koncuveské, Veské, Skalka.

### Ulice
Obec nemá žiadne ulice.

### Vodné toky
Obcou preteká rieka Ida, ktorá sa vlieva do Bukoveckej nádrže.

## Symboly obce
Prekrížené kladivá.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová barokovo-klasicistická stavba s polygonálne ukončeným presbytériom a vežou tvoriacou súčasť jej hmoty z roku 1768. Úpravami prešiel v roku 1830 a po požiari v roku 1853. Fasády kostola sú hladké, veža je ukončená zvonovitou helmicou. 

* Dedinská zvonica v časti Rieka, jednoduchá trojpodlažná kamenná stavba na pôdoryse štvorca z roku 1823. Fasáda zvonice je z neomietaného lomového kameňa, ukončená je šindľovou ihlancovou strechou. 

* Budova správy baní, prícestný hostinec, dvojpodlažná trojtraktová bloková baroková stavba s manzardovou strechou z roku 1767. Úpravami prešiel v prvej polovici 19. storočia. Nachádza sa v časti Rieka. 

## Doprava
Do obce premáva prímestská doprava.

## Šport
Pri obcí sa nachádza lyžiarske stredisko Skipark Erika s 5 zjazdovkami, dvojsedaćkovou lanovkou, požičovňou lyží, lyžiarskou školou a čajovňou s príjemným posedením.

## Referencie

## Iné projekty

## Externé odkazy
* 
* Rekreačné zariadenie Zlatá Idka 


Kategória:Obce okresu Košice-okolie
Žarnov (okres Košice-okolie)

**Žarnov** () je obec na Slovensku v okrese Košice-okolie.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty z roku 1810. Veža bola pristavaná v polovici 19. storočia. Interiér je zaklenutý pruskou klenbou. Nachádza sa tu drevená kazateľnica a empora z doby vzniku kostola. Fasáda je členená lizénami s miernym rizalitom, veža členená pilastrami je ukončená ihlancovou helmicou. 

* Rímskokatolícky kostol Najsvätejšej Trojice, jednoloďová klasicistická stavba s pravouhle ukončeným presbytériom a vežou tvoriacou súčasť jej hmoty z rokov 1820-1833.  

* Kóšovský kaštieľ, jednopodlažná dvojtraktová pôvodne baroková stavba na obdĺžnikovom pôdoryse s manzardovou strechou z roku 1722. Upravovaný bol v tretej tretine 18. storočia. Miestnosti sú zaklenuté valenými klenbami s lunetami. Fasáde dominuje trojosový portikus s trojuholníkovým štítom s tympanónom v ktorom je umiestnený reliéfny erb. Pri kaštieli sa nachádza anglický park. 

## Referencie

## Iné projekty

## Externé odkazy
* 


Kategória:Obce okresu Košice-okolie
Ždaňa

**Ždaňa** (v minulosti *Ždáňa*, ) je obec na Slovensku v okrese Košice-okolie.

## Polohopis
Obec Ždaňa leží v nadmorskej výške 185 m juhovýchodne od Košíc na styku Košickej kotliny so Slanskými vrchmi pri vtoku rieky Olšavy do Hornádu. Kataster obce sa rozprestiera na úpätí Slanských vrchov, zo západu ju ohraničuje tok rieky Hornád, ktorá je v týchto úsekoch štrkonosná, so zaujímavými brehovými porastami. Južnou časťou obce preteká Turecký potok, ktorého brehové porasty dotvárajú zaujímavú krajinnú scenériu obce.

### Časti obce
*Hušták
*Kertaľe
*Furča
*Mohoľka

### Ulice
*Potočná
*Abovská
*Jantárová
*Hlavná
*Okružná
*Krátka
*Hlboká
*Úzka
*Široká
*Pastierska
*Lúčna
*Hornádska
*Kostolná
*Lipová
*Javorová
*Agátová

### Vodné toky
Cez obec Ždaňa tečie rieka Hornád a Turecký potok.

### Vodné plochy
Štrkovisko Geča

## Politika
### Starosta obce
*Kokarda Ján, Ing.

### Obecné zastupiteľstvo
*Bakši Imrich, Mgr.
*Binda Júius
*Buchla Peter
*Ing. Peter Frák, PhD.
*Gergely Imrich
*Horňak Bartolomej
*Ing. Ján Karajoš
*Rusnák Stanislav, Mgr. 
*Takáč Július

## Kultúra a zaujímavosti
### Pamiatky
* Reformovaný kostol, jednoloďová pôvodne tolerančná stavba s pravouhlým záverom a predstavanou vežou z konca 18. storočia. Upravovaný bol koncom 19. storočia, kedy pristavali vežu. Interiér je plochostropý. Nachádza sa tu drevená empora na vyrezávaných stĺpoch. Kostol má hladké fasády a polkruhovo ukončené okná. Veža má okná ukončené lomeným oblúkom. Dekorovaná je oblúčkovým vlysom v priestore pod korunnou rímsou a nárožným zrezaním, ukončená je ihlancovou helmicou. 

* Budova bývalého Slúžňovského úradu a Kráľovského okresného súdu II. triedy, dvojpodlažná stavba na pôdoryse obdĺžnika z konca 19. storočia. pôvodná historizujúca fasáda bola odstránená pri necitlivej úprave v druhej polovici 20. storočia. Stavba je dekorovaná profilovanou kordónovou a korunnou rímsou. V súčasnosti tu sídli Spojená škola internátna.

### Pomníky
* Pomníky obetiam 1. a 2. svetovej vojny pri Dome nádeje

### Parky
* Komunitný park v centre obce

### Pravidelné podujatia
* Otvorenie opekacej sezóny prvý májový víkend.
* Ukončenie opekacej sezóny posledný septembrový víkend.
* Ždaňanský jarmok poslednú augustovú nedeľu

## Školstvo
* Cirkevná základná škola sv. Košických mučeníkov
* Základná škola Ždaňa
* Spojená škola internátna

## Hospodárstvo
* AGROSPOL Košice s.r.o.

## Infraštruktúra
* Malá vodná elektráreň na rieke Hornád

## Doprava
Do obce sa môže dostať z Košíc autobusmi spoločnosti Eurobus.

## Šport
* TJ Hornád Ždaňa

## Referencie

## Literatúra
* 

## Iné projekty

## Externé odkazy
* 


Kategória:Obce okresu Košice-okolie
Yuuzhan Vong

**Yuuzhan Vong** je v Hviezdnych vojnách rasa dobyvateľov z inej galaxie, ktorá napadla Novú Republiku.

Bola to rasa, ktorá už dobyla desiatky (alebo aj stovky) galaxií. Boli imúnni proti sile.

Nemali technológie ani robotov - všetky lode pestovali a krížili ako hospodárske zvieratá. Ich lode vedeli ovládať silu ako jediovia alebo sithovia. Generovali malé čierne diery, ktoré hltali lasery aj torpéda. 

Nikto ich nevedel dlho zastaviť a dobyli väčšinu galaxie.

Kategória:Rasy Hviezdnych vojen
Zoznam vládcov Angoly

## Prezidenti
(Dátumy šikmým písmom označujú *de-facto * pokračovanie vo funkcii)

## Predseda vlády
*Prvý minister* je predsedom vlády v Angole. 

Spolu so zvyškom Rady ministrov prvého ministra menuje prezident. Funkcia bola pôvodne vytvorené pri osamostatnení Angoly 11. novembra 1975, ale bola zrušená roku 1978, keď prezident Agostinho Neto upevnil svoju moc. Až prezident José Eduardo dos Santos znovu vytvoril funkciu po mierovej dohode s opozičnou stranou. Funkcia bola neobsadená aj medzi rokmi 1999 a 2002.

Angola
Ján Klempa

**Ján Klempa** (pseudonym **Jacovský**) sa narodil ako Joanes Evangelista Josephus Michaël Klempa (* 1. december 1839, Jacovce – † 26. október 1894, Zeleneč) bol slovenský kňaz, historik, národnokultúrny pracovník, folklorista a spisovateľ.

## Životopis
Narodil sa v rodine správcu majetku a vzdelanie získaval v Hlohovci, kde študoval na gymnáziu filozofiu a na Pázmaneu vo Viedni, kde študoval teológiu. V roku 1862 bol vysvätený za kňaza. Pôsobil ako katolícky kaplán v Okoči a Suchej nad Parnou, v roku 1866 bol administrátorom a v rokoch v 18761894 pôsobil ako farár v Zelenči. 

## Tvorba
Písal práce historické, národopisné, buditeľské, archeologické a folkloristické. Zaoberal sa v nich bohatou históriou svojho slovenského národa a výsledkami zberateľskej činnosti z okolia svojho pôsobiska. Bolo to najmä odvodzovanie niektorých mien, osídlenie Slovákov na Dolnej zemi, topografia Slovenska, pomenovanie osád, pozostatky Slovákov v Sedmohradsku, pomaďarčovanie Slovákov a ďalšie. Zozbieral i zvyklosti, ktoré tiež uverejnil vo svojich prácach, vydaných pod názvom *Obyčaje Slovákov v okolí [[Trnava|Trnavy]] *, *Povery na Slovensku* atď. V roku 1894 napísal dejiny pestovania zemiakov v Uhorsku a v krajinách rakúskych. Svojou zbierkou 150 ľudových piesní z Bratislavskej a Nitrianske župy, ktorá vyšla knižne v roku 1880 tlačou Literárneho spolku v Prahe, obohatil Klempa národnú pokladnicu ľudových piesní. Prispieval do mnohých časopisov (napr. *Cyril a Metod, [[Orol (časopis)|Orol]], [[Slovenský letopis]], [[Literárne listy]], [[Kazateľňa]], [[Katolícke noviny (1870 – 1906)|Katolícke noviny]], [[Pútnik svätovojtešský]], [[Slovesnosť (časopis)|Slovesnosť]]* a iné). Popri literárnej práci sa horlivo venoval aj slovenskej národnobuditeľskej činnosti.

## Dielo
* 1877 – *Pod Malými Karpatmi. (Národnosť, náboženstvo, povery a obyčaje) * (vyšlo v *[[Slovenský letopis|Slovenskom letopise]]*)
* 1880 – *Písně slovenské*
* 1881 – *K topografii Slovenska* (vyšlo v *Slovenskom letopise*)
* 1882 – *Svadobné obyčaje Slovákov okolia trnavského* (vyšlo v *Slovenskom letopise*)
* 1886 – *Trnava* (vyšlo v *[[Pamätná kniha Spolku sv. Vojtecha|Pamätnej knihe Spolku sv. Vojtecha]]*)
* 1887 – *Činnosť slovenských katolíkov na poli literatúry slovenskej od 17. storočia do roku 1850* (vyšlo v periodiku *[[Katolícke noviny (1870 – 1906)|Katolícke noviny]]*)
* 1891 – *Katecheti a katechetické diela katolícke slovenské* (vyšlo v časopise *[[Literárne listy]]*)
* 1891 – *Novokrstenci, Habáni v Horňom Uhorsku* (vyšlo v periodiku *[[Pútnik svätovojtešský]]*)
* 1892 – *Zámok a mestečko Frašták* (vyšlo v periodiku *Pútnik svätovojtešský*)
* 1893 – *Šintava, mestečko a zámok* (vyšlo v periodiku *Pútnik svätovojtešský*
* 1894 – *Dejepis pestovania zemiakov v Uhrách a v dedičných zemiach rakúskych* (vyšlo v periodiku *Pútnik svätovojtešský*)

Kategória:Slovenskí spisovatelia
Kategória:Slovenskí rímskokatolícki kňazi
Kategória:Slovenskí historici
Kategória:Osobnosti z Jacoviec
Michal Drobný

Prof. MUDr. **Michal Drobný** DrSc. (* 27. október 1934, Zeleneč) je slovenský lekár - neurológ a bývalý poslanec Národnej rady SR. Býva v Martine.

## Životopis
Roku 1959 absolvoval štúdium na Lekárskej fakulte UK v odbore všeobecné lekárstvo. Bol prednostom Neurologickej kliniky Martinskej fakultnej nemocnice (od roku 1977, predtým od roku 1962 pedagógom Lekárskej fakulty UK v Martine, profesorom Lekárskej fakulty Univerzity Komenského. Zakladajúci člen Federácie európskej neurológie a Neurological Emergencies, člen organizačnej rady Donau sympózií v neurológii a v neurovedách, člen poradného zboru ILAE ( Medzinárodná liga proti epilepsii ), člen Európskej a Svetovej federácie neurológie a aktívny člen IBRO ( Medzinárodná výskumná organizácia mozgu ).

Michal Drobný bol zvolený za poslanca NR SR vo volebnom období 1998 - 2002 za Hnutie za demokratické Slovensko.

## Ocenenia
V roku 1998 mu prezident Michal Kováč prepožičal štátne vyznamenanie Rad Ľudovíta Štúra III. triedy.

## Referencie

## Externé odkazy
* Stránka NR SR

Kategória:Osobnosti zo Zelenča
Kategória:Slovenskí lekári
Kategória:Slovenskí politici
Kategória:Politici ĽS-HZDS
Kategória:Poslanci NR SR (1998 – 2002)
Kategória:Absolventi Lekárskej fakulty Univerzity Komenského v Bratislave
Kategória:Vyučujúci na Lekárskej fakulte Univerzity Komenského v Bratislave
Kategória:Držitelia Radu Ľudovíta Štúra III. triedy
Jozef Marko

**Jozef Marko ** môže byť:

* slovenský ekonóm (* 1926), pozri Jozef Marko (ekonóm)
* slovenský generál (1904 – 1981), pozri Jozef Marko (generál)
* slovenský futbalista, tréner (1923 – 1996), pozri Jozef Marko (futbalista)
* slovenský lesnícky odborník a vysokoškolský pedagóg (1928 – 1986), pozri Jozef Marko (lesnícky odborník)
* slovenský pneumológ, pozri Jozef Marko (pneumológ)
* slovenský futbalový rozhodca, pozri Jozef Marko (rozhodca)
* slovenský spisovateľ, hovorca VSŽ, pozri Jozef Marko (spisovateľ)

Marko, Jozef
Hnutie poľnohospodárov Slovenskej republiky

**Hnutie poľnohospodárov Slovenskej republiky** bolo jednou z množstva politických strán, ktoré vznikli na Slovensku po nežnej revolúcii a pôsobili na slovenskej politickej scéne v 90-tych rokoch 20.storočia. 

Hnutie bolo konštituované ako politická iniciatíva družstevníkov a súkromných roľníkov, pracovníkov štátnych majetkov, spoločných podnikov, potravinárov, lesov, vodohospodárskych služieb a iných zamestnancov v pôdohospodárstve.

Hnutie poľnohospodárov Slovenskej republiky sa zásluhou utvorenia predvolebnej koalície s názvom Spoločná voľba dostalo po parlamentných voľbách v roku 1994 do parlamentu. Koalíciu Spoločná voľba vytvorili štyri politické strany ľavicovej orientácie: Strana demokratickej ľavice, Sociálnodemokratická strana Slovenska, Strana zelených na Slovensku a Hnutie poľnohospodárov Slovenskej republiky. Koalícia Spoločná voľba získala vo voľbách 10,41 % hlasov, čo bolo len veľmi tesne nad hranicou 10 % hlasov, potrebných na vstup do parlamentu pre koalíciu tvorenú štyrmi politickými stranami. Hnutie poľnohospodárov SR sa stalo opozičnou politickou stranou po vytvorení koaličnej vlády stranami Hnutie za demokratické Slovensko, Slovenská národná strana, Združenie robotníkov Slovenska a Roľnícka strana Slovenska.

Predsedom Hnutia poľnohospodárov SR bol Jozef Klein.

Koalícia Spoločná voľba sa počas volebného obdobia rozpadla. V novembri 1997 Hnutie poľnohospodárov SR zaniklo zlúčením s Roľníckou stranou Slovenska (RSS) a vytvorením novej politickej strany pod názvom Nová agrárna strana. Predsedom tohto nového politického subjektu sa stal predseda RSS Pavel Delinga.

## Politici Hnutia poľnohospodárov SR
Články o politikoch Hnutia poľnohospodárov SR sú uvedené v kategórii Politici HPSR.

## Volebné výsledky

## Referencie



Kategória:Zaniknuté politické strany na Slovensku
Kategória:Agrárne strany na Slovensku
Nová agrárna strana

**Nová agrárna strana** bola politická strana pôsobiaca na slovenskej politickej scéne iba veľmi krátke obdobie v rokoch 1997 a 1998.

Nová agrárna strana vznikla v novembri 1997 zlúčením Hnutia poľnohospodárov Slovenskej republiky, ktorého predsedom bol Jozef Klein a Roľníckej strany Slovenska, ktorej predsedom bol Pavel Delinga. Predsedom nového politického subjektu Nová agrárna strana sa stal predseda RSS Pavel Delinga.

V roku 1997 prijala vládna koalícia na čele s Hnutím za demokratické Slovensko novelu volebného zákona, ktorá prakticky znemožňovala kandidovanie volebných koalícií v parlamentných voľbách. Keďže preferencie Novej agrárnej strany boli pred voľbami v roku 1998 mizivé a strana nemohla kandidovať v koalícii, v júli 1998 Nová agrárna strana
zanikla zlúčením s HZDS.

## Politici Novej agrárnej strany
Články o politikoch Novej agrárnej strany sú uvedené v kategórii Politici NAS.


Kategória:Zaniknuté politické strany na Slovensku
Kategória:Agrárne strany na Slovensku
Jozef Klein

**Jozef Klein** je bývalý poslanec Národnej rady SR a predseda Hnutia poľnohospodárov SR.

Jozef Klein bol predsedom politickej strany Hnutie poľnohospodárov SR. Pred parlamentnými voľbami v roku 1994 utvorila táto strana predvolebnú koalíciu s názvom Spoločná voľba spolu so Stranou demokratickej ľavice, Sociálnodemokratickou stranou Slovenska a Stranou zelených na Slovensku. Koalícia Spoločná voľba získala vo voľbách 10,41 % hlasov, čo bolo len veľmi tesne nad hranicou 10 % hlasov, potrebných na vstup do parlamentu pre koalíciu tvorenú štyrmi politickými stranami. Jozef Klein bol zvolený za poslanca NR SR za túto koalíciu.

Koalícia Spoločná voľba sa počas volebného obdobia 1994 - 1998 rozpadla. V novembri 1997 Hnutie poľnohospodárov SR vedené Jozefom Kleinom zaniklo zlúčením s Roľníckou stranou Slovenska (RSS) a vytvorím novej politickej strany pod názvom Nová agrárna strana.

Kategória:Slovenskí politici
Kategória:Politici HPSR
Kategória:Politici NAS
Kategória:Predsedovia slovenských politických strán
Kategória:Poslanci NR SR (1994 – 1998)
Kategória:Laureáti Radu Andreja Hlinku II. triedy
Karol IX. (Francúzsko)

**Karol IX.** (* 27. jún 1550, Saint-Germain-en-Laye, Francúzsko – † 30. máj 1574, Vincennes) bol francúzsky kráľ.

Narodil sa ako syn Henricha II. a Kataríny Medicejskej. Po tom, ako jeho starší brat František II. v roku 1560 zomrel, zdedil trón a bol korunovaný za francúzskeho kráľa 15. mája 1561 v katedrále v Remeši. Keďže mal len 10 rokov vládla zaňho jeho matka Katarína Medicejská.

Pre jeho vládu (vlastne vládu jeho matky) sú charakteristické najmä tzv. hugenotské vojny v rokoch 1562 až 1598. Stála v nich proti sebe katolícka strana na čele s rodom de Guise (zo začiatku František de Guise) a protestantskí hugenoti (na ich čele stál zo začiatku Ľudovít de Condé a admirál de Coligny). V roku 1570 dostali protestanti St. Germainským mierom slobodu vyznania a zmier bol potvrdený naplánovaným sobášom Henricha Navarrského (syn Antona Bourbónskeho) a Margaréty z Valois (dcéra Kataríny Medicejskej).

V roku 1572 sa však odohrala tzv. bartolomejská noc. Pri príležitosti svadby dala Katarína Medicejská po dohode s Guisovcami vyvraždiť hugenotov (30000 osôb vo Francúzsku). Henrich Navarrský sa zachránil prestupom na katolícku vieru, ale neskôr utiekol z kráľovského dvora a postavil sa na čelo hugenotov.

Jeho manželkou bola habsburská princezná Alžbeta; svadba v zastúpení sa uskutočnila v roku 1569. Mali jediné dieťa – dcéru Marie-Élisabeth (* 1572 – † 1578).

## Rodokmeň Karola IX.

## Iné projekty

## Externé odkazy
* Karol IX. 
* Hector de la Ferrière, « Les dernières conspirations du règne de Charles IX. »

Kategória:Králi Francúzska
Kategória:Katolícki panovníci
Kategória:Nositelia Podväzkového rádu
Kategória:Osobnosti zo Saint-Germain-en-Laye
Kategória:Úmrtia na tuberkulózu
Kategória:Nositelia Rádu zlatého rúna
Kategória:Osobnosti francúzskych náboženských vojen
Kategória:Pochovaní v bazilike Saint-Denis
Kategória:Rytieri Podväzkového rádu
Spoločná voľba

**Spoločná voľba** bola predvolebná koalícia štyroch politických strán utvorená pred voľbami do Národnej rady SR v roku 1994.

Koalíciu Spoločná voľba vytvorili štyri politické strany ľavicovej orientácie: Strana demokratickej ľavice, Sociálnodemokratická strana Slovenska, Strana zelených na Slovensku a Hnutie poľnohospodárov Slovenskej republiky. Spoločná voľba získala vo voľbách 10,41 % hlasov a 18 kresiel v parlamente. Získaných 10,41 % hlasov bolo len veľmi tesne nad hranicou 10 % hlasov, potrebných na vstup do parlamentu pre koalíciu tvorenú štyrmi politickými stranami. Strany koalície sa stali opozičnými politickými stranami po vytvorení koaličnej vlády stranami Hnutie za demokratické Slovensko, Slovenská národná strana, Združenie robotníkov Slovenska a Roľnícka strana Slovenska. Koalícia Spoločná voľba sa počas volebného obdobia rozpadla. 

Kategória:Predvolebné koalície
Messier 55

**Messier 55** alebo **M 55** alebo **NGC 6809** je guľová hviezdokopa v súhvezdí Strelec. M 55 objavil Nicolas-Louis de Lacaille v roku 1751. Nachádza sa vo vzdialenosti približne 17 300 ly od Zeme, má zdanlivú hviezdnu veľkosť +6,3 a na pozemskej oblohe rozlohu 19' × 19'.

Pre svoju veľkú južnú deklináciu je táto guľová hviezdokopa zo strednej Európy len ťažko pozorovateľná.

## Iné projekty

## Externé odkazy
* Messier 55, SEDS Messier pages (v angličtine)

Kategória:Guľové hviezdokopy
Kategória:Messierove objekty
Kategória:NGC objekty
Kategória:Súhvezdie Strelec
Kategória:Astronomické objekty objavené v roku 1752
Jiří Kodet

**Jiří Kodet** (* 6. december 1937, Praha – † 25. jún 2005, Praha) bol český divadelný a filmový herec.

## Život
Syn herečky Jiřiny Steimarovej, brat herečky Evelyny Steimarovej a otec herečky Barbory Kodetovej. V jazdeckom učilišti v Kladruboch sa vyučil za džokeja. V roku 1961 ukončil DAMU. Svoju divadelnú kariéru začal v pardubickom divadle. Od roku 1966 hral v Činohernom klube, v roku 1991 sa stal členom činohry Národného divadla. Z divadelných rolí: Chlesťakov (N. V. Gogoľ, Revízor), strýko Váňa (A. P. Čechov), učiteľ (A. P. Čechov, Čajka), šťastlivec (A. N. Ostrovskij, Les). Za postavy vo filmoch Knoflikáři a Pelíšky získal Českého leva.

## Filmografia

## Literatúra
* Marie Valtrová: *ORNESTINUM, Slavná éra Městských divadel pražských*, Brána, Praha, 2001, str.&nbsp;80, 97, 99, ISBN 80-7243-121-8
* Marie Valtrová – Ota Ornest: *Hraje váš tatínek ještě na housle?*, Primus, Praha, 1993, str.&nbsp;284, ISBN 80-85625-19-9

## Externé odkazy
* Jiří Kodet na Osobnosti.cz
* 
* 
* 
* Jiří Kodet (6. 12. 1937–25. 6. 2005) (Nekrolog.cz)
* Jiří Kodet (Cyklus České televize Příběhy slavných) - video on-line v archivu ČT

Kategória:Osobnosti z Prahy
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Držitelia Českého leva
Kategória:Nositelia Medaily Za zásluhy (Česko)
853 pred Kr.

## Udalosti

**[[Bitka pri Karkare]]* – asýrsky kráľ Salmanassar III. sa postavil proti vojenskej aliancii kráľa Damašku, Tyre a ďalších. Skončila nerozhodne.


-9147
824 pred Kr.

## Úmrtia
* Salmanasar III., vládca Novoasýrskej ríše v období 859. Následníkom sa stal jeho syn Shamshi-Adad V.


-9176
791 pred Kr.

**791 pred Kr.** (**DCCXCL**) bol druhý rok 90. rokov 8. storočia pred Kr.

## Udalosti
* 24. jún – zatmenie Slnka

## Úmrtia
* Siong E (), panovník štátu Čchu v rokoch 799791 pred Kr.

## Referencie


-9209
776 pred Kr.

## Udalosti

*konali sa prvé olympijské hry staroveku v meste Olympia na Peloponéze. Tento rok označoval aj začiatok dejín starovekého Grécka, pričom sa datovalo pomocou jednotlivých rokov štvroročného konania olympijských hier, napr. 
1. rok 1. olympiády = r. 776 pred Kr., 
2. rok 1. olympiády = r. 775 pred Kr., 
3. rok 1. olympiády = r. 774 pred Kr., 
4. rok 1. olympiády = r. 773 pred Kr., 
1. rok 2. olympiády = r. 772 pred Kr.,
atď.
* Na 1. olympijských hrách je Koroibos z Élidy víťazom behu na jedno stadion. 


-9224
772 pred Kr.

## Udalosti
* Na 2. olympijských hrách je Antimachos z Élidy víťazom behu na jedno stadion. 


-9228
764 pred Kr.

## Udalosti
* Polychares z Messénie zvíťazil na 4. starovekých olympijských hrách v behu na jedno stadion.


-9236
763 pred Kr.

## Udalosti
* 15. jún – Asýrčania zaznamenali na hlinenú tabuľku úplné zatmenie Slnka


-9237
760 pred Kr.

## Udalosti
* Aischines z Élidy zvíťazil na 5. olympijských hrách v behu na jedno stadion.


-9240
753 pred Kr.

## Udalosti
* 21. apríl – podľa rímskej tradície: založenie mesta Rím Romulom (začiatok rímskeho datovania – *[[ab urbe condita]]*), čo sa tradične udáva ako začiatok rímskeho kráľovstva (v súčasnej historiografii datované len do 8. storočia pred Kr.) a začiatok vlády prvého kráľa Romula (legendárna postava)

## Narodenia
* 21. apríl – podľa rímskej tradície: Numa Pompilius, 2. rímsky kráľ († cca 673 pred Kr.)


-9247
736 pred Kr.

## Udalosti
* Leóchares z Messénie zvíťazil na 11. olympijských hrách v behu na jedno stadion


-9264
724 pred Kr.

## Udalosti
* Zavedenie diaula (behu na dve stadiá) na 14. starovekých olympijských hrách.
* Hypénos z Pisy zvíťazil na olympijských hrách v behu na dve stadiá.  
* Desmón z Korintu zvíťazil na olympijských hrách v behu na jedno stadion 


-9276
720 pred Kr.

## Udalosti
* Zavedenie dolichu (behu na dlhú trať) na 15. starovekých olympijských hrách
* Na 15. starovekých olympijských hrách je Akanthos zo Sparty prvým víťazom dolichu
* Orsippos z Megary zvíťazil na 15. starovekých olympijských hrách v behu na jedno stadion (dobieha do cieľa nahý) 


-9280
717 pred Kr.

## Udalosti
Posledná chetitská pevnosť Karchemiš bola dobytá asýrskym kráľom Šarrukínom (Sargonom II).


-9283
708 pred Kr.

## Udalosti
* Zavedenie päťboja a zápasenia na 18. olympijských hrách.
* Lampis zo Sparty bol prvý víťaz v päťboji na olympijských hrách.
* Eurybatos zo Sparty bol prvý víťaz v zápasení na olympijských hrách.


-9292
688 pred Kr.

## Udalosti
* Dobytie fenického mesta Tyros asýrskym kráľom Aššurbanipalom.
* Zavedenie boxu na 23. olympijských hrách
* Ikarios z Hyperésie zvíťazil na 23. olympijských hrách v behu na jedno stadion 
* Na 23. olympijských hrách je Onomastos zo Smyrny prvým olympijským víťazom v boxe


-9312
680 pred Kr.

## Udalosti
Na olympijských hrách zaviedli tethripon (preteky so štvorzáprahom koní). Prvým víťazom tejto disciplíny bol Pagóndas z Téb.


-9320
676 pred Kr.

## Udalosti
*Kallisthenes zo Sparty zvíťazil na 26. olympijských hrách v behu na jedno stadion.
*Filombrotos zo Sparty zvíťazil na 26. olympijských hrách v pentathlóne. (v päťboji)  
 


-9324
664 pred Kr.

## Udalosti
* Prvé z troch olympijských víťazstiev Chionida zo Sparty v jednoduchom a dvojitom behu. 


-9336
656 pred Kr.

## Udalosti
* Založenie starogréckej kolónie Abdéra v Trákii
* Tretie olympijské víťazstvo Chionida zo Sparty v jednoduchom a dvojitom behu.


-9344
652 pred Kr.

## Udalosti
* Kratinos z Megary zvíťazil na 32. olympijských hrách v behu na jedno stadion
* Komaios z Megary bol na olympijských hrách víťaz v boxe


-9348
648 pred Kr.

## Udalosti
* Na 33. olympijských hrách zaviedli pankration (všeboj) a jazdecké preteky na koni.
* Lygdamis zo Syrakúz sa stal prvým olympijským víťazom v pankratiu.
* Krauxidas z Krannónu zvíťazil na olympijských hrách v jazdeckých pretekoch.
* Gylis zo Sparty zvíťazil na olympijských hrách v behu na jedno stadion


-9352
640 pred Kr.

## Udalosti
* Sfairos zo Sparty zvíťazil na 35. starovekých olympijských hrách v behu na jedno stadion.
* Kylón z Atén zvíťazil na olympijských hrách v behu na dve stadiá.


-9360
636 pred Kr.

## Udalosti
*Frynón z Atén zvíťazil na 36. olympijských hrách v behu na jedno stadion, podľa iného antického zdroja v pygmé. (v pästnom zápase – boxe)


-9364
628 pred Kr.

## Udalosti
* Na 38. olympijských hrách zaviedli päťboj dorastencov (hneď aj zrušili), víťazom päťboja dorastencov sa stal Eutelidas zo Sparty


-9372
632 pred Kr.

## Udalosti

**[[Bitka pri Čcheng-pchu]]* – vojvoda Wen z Jinu porazil velitela Chu Ziyua v najväčšej bitke čínskeho Obdobia jari a jesene.


-9368
616 pred Kr.

## Udalosti
* Na 41. olympijských hrách zaviedli box dorastencov.
* Filótas zo Sybaridy sa stal prvým víťazom v boxe dorastencov.
* Kleóndas z Téb zvíťazil na olympijských hrách v behu na jedno stadion.


-9384
614 pred Kr.

## Udalosti
* vojská babylónsko-médskej aliancie dobyli a vyrabovali pôvodné hlavné mesto Novoasýrskej ríše Aššur

## Referencie


-9386
615 pred Kr.

## Udalosti
* médske vojsko podnikli inváziu do Novoasýrskej ríše a obsadili mesto Arrapha

## Referencie


-9385
610 pred Kr.

## Narodenia
*Anaximandros (* asi 610 pred Kr. – † asi 546 pred Kr.), starogrécky filozof

## Úmrtia


-9390
609 pred Kr.

## Udalosti

**[[Bitka pri Megidde (609 pred Kr.)|Bitka pri Megidde]]* – egyptský vládca Necho II. porazil a zabil Joziáša, kráľa Judey.

## Úmrtia


-9391
612 pred Kr.

## Udalosti

**[[Bitka o Ninive (612 pred Kr.)|Bitka o Ninive]]* – Médsky kráľ Kyaxares spolu so Skýtmi za podpory babylonských Chaldejcov zničili mesto Ninive, hlavné mesto Asýrie. 

## Úmrtia


-9388
595 pred Kr.

## Udalosti
**[[Bitka pri Pi]]* – medzi armádami štátov Čchu a Ťin, v Období Jari a jesene.

## Úmrtia


-9405
585 pred Kr.

## Udalosti
* 28. máj – zatmenie Slnka, predpovedané Tálesom, ktoré prerušilo Bitku pri rieke Halys. Je to jeden zo základných dátumov, od ktorého sa vyrátavajú iné dátumy.
* 28. máj – Bitka pri rieke Halys

## Úmrtia


-9415
575 pred Kr.

## Udalosti

**[[Bitka pri Jen-lingu]]* medzi armádami štátov Čchu a Ťin, v Období Jari a jesene.

## Úmrtia


-9425
549 pred Kr.

## Udalosti
* Médsky kráľ Astyagés (*Ištumegu*) bol porazený perzským kráľom Kýrom II. – Pád médskej ríše (alternatívny rok: 550 pred Kr.)


-9451
547 pred Kr.

## Udalosti
**[[Bitka pri Pterii]]* – medzi lýdskym kráľom Krézom a perzským kráľom Kýrom II. Veľkým (niektoré pramene udávajú aj rok 546 pred Kr.).

## Úmrtia


-9453
545 pred Kr.

## Udalosti

**[[Bitka 300 bojovníkov]]* – Sparta porazila Argos v bitke 300 vybratých bojovníkov

## Úmrtia


-9455
544 pred Kr.

## Udalosti
* Peisistratos sa druhý raz stal tyranm v Aténach
* Prvé súborné vydanie najstaršej zbierky čínskej poézie Knihy piesní (*Š'-ťing*)


-9456
539 pred Kr.

## Udalosti
**[[Bitka pri meste Opis]]* – Kýros II. Veľký porazil kráľa Nabonida (alebo jeho syna Baltazara) – niektoré údaje uvádzajú i rok 538 pred Kr.

## Úmrtia


-9461
512 pred Kr.

## Udalosti
* Víťazstvá Fana z Pellény na olympijských hrách v behu na jedno stadion, diaule (dve stadiá) a hoplítodrome (beh ťažkoodencov). 


-9488
510 pred Kr.

## Udalosti
* z Athén vyhnali tyrana Hippia, posledného z dynastie Peisistratovcov
* v Ríme vyhnali kráľov z dynastie Tarquiniovcov, zriadili republiku

## Úmrtia


-9490